b'\n_START_ARTICLE_\nMinolovec\n_START_SECTION_\nDelovanje\n_START_PARAGRAPH_\nDelovanje minolovcev lo\xc4\x8dimo na dva dela. Prvo je odkrivanje, torej detekcijo min. Drugo je njihovo odstranjevanje, torej destrukcija._NEWLINE_Za odkrivanje se uporabljajo razne naprave, najpogosteje sonar. Za destrukcijo min se uporabljajo tako mehanske kot elektri\xc4\x8dne naprave._NEWLINE_Minolovci delujejo neposredno, saj za seboj vle\xc4\x8dejo minolovke (posebej trpe\xc5\xbene jeklene/kovinske verige/mre\xc5\xbee) in tako uni\xc4\x8dujejo podvodne mine.\n_START_SECTION_\nZgodovina\n_START_PARAGRAPH_\nLov na mine se je pri\xc4\x8del vzporedno z razvitjem min. Do prve mno\xc5\xbei\xc4\x8dne uporabe min je pri\xc5\xa1lo v Rusko-Japonski vojni, ko so Japonci proti Rusom uporabili veliko \xc5\xa1tevilo min in jih je bilo nujno potrebno odstraniti. Delo odstranjevanja min se je takoj izkazalo za dolgotrajno in mukotrpno. Posadke mino lovcev so bile izpostavljene nevarnostim pri odstranjevanju minskih polj kot je nevarnost eksplozije, ki je vedno prisotna pri delu s podobnim oro\xc5\xbejem. Velik razmah minolovcev se je zgodil v \xc4\x8dasu Prve svetovne vojne, ko so vsi vpleteni varovali svoja pristani\xc5\xa1\xc4\x8da in plovne poti s enormnimi koli\xc4\x8dinami min, obenem pa nasprotniku polagali svoje. Posledi\xc4\x8dno se je pove\xc4\x8dala potreba po tovrstnih plovilih.'